stanford-oval/wikipedia huggingface dataset:
Lara Croft
Viralliset Lara-mallit

Jill De Jong
Karima Adebibe
Alison Carroll
Virallisia Lara-malleja eri tilaisuuksissa.
Eidos Interactive on pelisarjan historian alusta asti käyttänyt markkinoinnissa virallista Lara-mallia, eli yksi nainen valitaan poseeraamaan Laran hahmossa pelimessuilla ja muissa alan tilaisuuksissa. Osa faneista seuraa kehitystä hyvin tarkasti, toiset pitävät sitä pelkkänä lieveilmiönä.
Lara-mallit kautta aikojen:
Nathalie Cook 1996–1997
Rhona Mitra 1997–1998
Vanessa Demouy 1997
Nell McAndrew 1998–1999
Lara Weller 1999–2000
Ellen Rocche 2000
Lucy Clarkson 2000–2002
Jill de Jong 2002–2004
Karima Adebibe 2006–2008
Alison Carroll 2008–2010
Crystal Dynamics lopetti Lara Croft -mallien käytön vuonna 2010.
Lara Croft elokuvissa

Vuonna 2001 ensi-iltansa saaneessa ensimmäisessä elokuvassa Lara Croft: Tomb Raider nimiroolissa esiintyi Angelina Jolie ja muissa keskeisissä rooleissa muun muassa Jon Voight ja Daniel Craig. Nuorta Laraa elokuvassa esitti Rachel Appleton. Jolien jatkoi roolissa vielä toisessa elokuvassa Lara Croft Tomb Raider: Elämän lähde, joka sai ensi-iltansa vuonna 2003. Molemmat elokuvat menestyivät taloudellisesti, vaikka arvostelut olivatkin ristiriitaisia.
Kolmatta Lara Croft -elokuvaa Tomb Raider alettiin kuvata tammikuussa 2017, ja sen ensi-ilta oli 16. maaliskuuta 2018. Pääosanäyttelijäksi vaihtui Alicia Vikander. Vikander on kiinnitetty rooliin jatko-osaan Tomb Raider, joka on suunnitteilla vuodelle 2022.
Lisäksi on tehty merkittävä itsenäinen elokuvaprojekti, Tears of The Dragon, jossa pääosaa esittää Valerie Perez.[lähde? ]
Aiheesta muualla

Kuvia tai muita tiedostoja aiheesta Lara Croft Wikimedia Commonsissa
Lankalauantai

Lankalauantai  tai hiljainen lauantai (lat. Sabbatum Sanctum ’pyhä lauantai’) on päivä pitkänperjantain ja pääsiäispäivän välissä. Se on hiljaisen viikon eli suuren viikon viimeinen päivä.
| 0 | 1 | 2 |
| --- | --- | --- |
| ” | lankalauvvantaina saa tehäm mitä tahtoo vaikka miehijä tappaa kun sillon eij ooj jumalaa maassa eikä taivaassa | ” |
– Suomen murteiden sanakirjasta löytyvän utajärveläisen näytteen perusteella pääsiäislauantaita on voitu kansanuskomuksissa pitää hyvinkin jumalattomana päivänä.
Kristinuskon perinteen mukaan Jeesus oli lankalauantain ajan kuolleena haudassa ennen ylösnousemustaan, minkä vuoksi pahojen voimien on uskottu olevan päivän aikana erityisen vahvoilla. Keski- ja Pohjois-Pohjanmaalla pääsiäisperinteisiin kuuluu kokkojen eli valkeiden polttaminen lauantaina noitien karkottamiseksi.
Päivän nimeen liittyen Suomessa on lankalauantaina ollut tapana pestä ja värjätä langat, jotka on kehrätty talven mittaan. Nimityksen tausta ei kuitenkaan liity lankoihin, vaan se on peräisin pitkäperjantaita tarkoittavasta myöhäisen muinaisruotsin ilmaisusta langa freadagher (nykyruotsin långfredag), joka puolestaan käännettiin suomen vanhaan kirjakieleen muodossa lankaperjantai. Sanan alkuosa on sittemmin sopivan alkusoinnun vuoksi liitetty myös seuraavaan lauantaipäivään.
Lorenzo Palomo

Lorenzo Palomo
Lorenzo Palomo (1938 – 13. huhtikuuta 2024) oli espanjalainen säveltäjä. Hänen teoksiaan on esitetty muun muassa Carnegie Hallissa, Covent Gardenissa ja Suntory-salissa. Hänen alkuperäinen kotikaupunkinsa on Córdoba; hän opiskeli siellä ennen opintojensa täydentämistä Barcelonassa opettajinaan sävellyksessä Joaquín Zamacois ja pianonsoitossa Sofía Puche de Mendlewicz. Palomo myös opiskeli stipendin turvin orkesterinjohtoa Boris Goldovskyn johdolla New Yorkissa.
Palomo asui Berliinissä, jossa hän toimi Deutsche Operin henkilökunnan jäsenenä vuosina 1981–2004.
Lorenzo Salvi

| Autuas Lorenzo Salvi |
| --- | --- |
 Autuas Lorenzo Salvi
Henkilötiedot
Syntynyt: 30. elokuuta 1782 Rooma, Italia
Kuollut: 12. kesäkuuta 1856 Capranic, Viterbo, Italia
Kansalaisuus:  italialinen
Ammatti:  pappi
Autuas Lorenzo Maria Salvi (30. elokuuta 1782 Rooma, Italia – 12. kesäkuuta 1856 Capranic, Viterbo, Italia) oli italialinen passionisti ja pappi. Hän toimi saarnaajana ja lähetystyöntekijänä ja hänellä oli viisaan ja ihaillun esimiehen maine. Mies kuoli luonnollisista syistä ja haudattiin passionistikirkkoon Vetrallassa, Viterbossa. Mies eli seuraavien 6 paavin hallintokausien aikana: Pius VI (1775-1799), Pius VII (1800-1823), Leo XII (1823-1829), Pius VIII (1829-1830), Gregorius XVI (1831-1846) ja autuas Pius IX (1846-1878). Paavi Johannes Paavali II julisti hänet kunnianarvoisaksi 8. helmikuuta 1988 ja autuaaksi 1. lokakuuta 1989. Hänen juhlapäiväänsä vietetään 12. kesäkuuta.
Liikkuva linna

| Liikkuva linna> Howl's Moving Castle.Alkuperäisteos |
| --- | --- |
Kirjailija:  Diana Wynne Jones
Kieli:  englanti
Genre:  fantasia
Julkaistu:  1986
Suomennos
Suomentaja:  Ville Viitanen
Kustantaja:  WSOY
Julkaistu:  2005
Ulkoasu:  sidottu
Sivumäärä:  323
ISBN:  951-0-31188-X

Seuraava:  Leijuva linna
Löydä lisää kirjojaKirjallisuuden teemasivulta
Liikkuva linna (engl. Howl's Moving Castle) on brittiläisen Diana Wynne Jonesin vuonna 1986 julkaistu fantasiaromaani. Vuonna 2004 animetaituri Hayao Miyazaki teki kirjan pohjalta huippumenestykseksi nousseen anime-elokuvan, josta tuli Japanin kaikkien aikojen toiseksi katsotuin elokuva.
Juoni

Hatterin perheen vanhin tytär Sophie on kyllästynyt elämäänsä hattukaupassa, mutta ei voi toivoa enempää, koska vanhan perinteen mukaan vanhimman tyttären kuuluu tyytyä osaansa. Ainoan huvin Sophien elämään tuovat huhut tyttöjen sydämiä syövästä velho Howlista, jonka liikkuva linna on asettunut Market Chippingin lähistölle.
Eräänä iltana Sophien viimeistellessä hattuja kaupassa paikalle saapuu mahtava ja pelottava Erämaan noita. Syytään kertomatta hän loihtii Sophien vanhaksi eukoksi. Sophie jättää työnsä ja lähtee etsimään onneaan muualta. Viluissaan hän hakee yösijaa ainoasta lämpimästä paikasta mitä kukkuloilta löytyy: Howlin liikkuvasta linnasta.
Linnassa Sophie tutustuu viekkaaseen tulidemoni Calciferiin, jonka kanssa hän tekee sopimuksen: jos Sophie saa purettua Calciferin ja Howlin sopimuksen, tulidemoni puolestaan vapauttaa Sophien tämän omasta kirouksesta. Sophie päättää jäädä Howlin linnaan siivoojaksi, voidakseen sillä verukkeella tutustua linnaan ja sen salaperäisen oven takaisiin paikkoihin. Mutta kauanko turhamainen nuori velho sietää nurkkiaan nuuskivaa omapäistä siivoojaansa?
Päähenkilöt

Sophie, kirjan päähenkilö, on nuorena tyttönä vaatimaton ja kohtaloonsa perheensä hattukaupan perijänä alistunut nuori tyttö. Vanhaksi muuttuessaan hän heittäytyy kuitenkin rääväsuiseksi, uteliaaksi ja häikäilemättömäksi vanhukseksi, koska mitä menetettävää hänellä enää olisi? Sophie alkuun halveksii lapsellista Howlia, mutta tulee hyvin toimeen linnan muun väen kanssa.
Howl haluaa useimpien ihmisten olettavan hänen olevan vaarallinen ja mahtava velho. Oikeasti hän on vähän päälle parikymppinen, vastuutaan pakoileva ja naiivi mies. Howlilla on tapana myös saada naiset rakastumaan itseensä, mutta heti sen jälkeen hylätä heidät.
Calcifer on linnaa liikuttava kiero tulidemoni, joka ystävystyy Sophien kanssa siinä määrin kuin demoni nyt voi ystävystyä kenenkään kanssa. Hän ivailee paljon Howlin kustannuksella ja on tyytymätön kohtaloonsa Howlin taikuuden lähteenä.
Michael on viimeinen linnan neljästä asukista. Hän on 15–16-vuotias orpopoika, jonka Howl on ottanut oppipojakseen. Luonteeltaan Michael on avulias ja ystävällinen. Hän on rakastunut Sophien nuorimpaan sisareen.
Vastaanotto

Tähtivaeltajan Toni Jerrmanin mukaan Liikkuva linna ei ole mikään ohittamaton klassikko, mutta silti suhteellisen valloittava ja omaperäinen kirja. Legolaksen Elli Lepän mukaan kirjan juoni jää hajanaiseksi. Henkilöhahmot eivät tunnu kehittyvän tarinan aikana ja tarinassa tapahtuu liian vähän, jotta se olisi todella kiintoisa.
Aiheesta muualla

Markku Soikkeli: Liikkuva linna (Arkistoitu – Internet Archive). 2005.
Pertti Avola: Linna pitkällä reissulla[vanhentunut linkki]. Helsingin Sanomat 5.2.2006.
Louis Curchod

Louis Curchod
Louis Curchod (7. lokakuuta 1826 – 18. lokakuuta 1889) oli ITU:n ensimmäinen pääjohtaja aikana 1. tammikuuta 1869 – 24. toukokuuta 1872. Hän oli sveitsiläinen.
Livanátes

| Livanátes Λιβανάτες |
| --- | --- |
 Livanátesin kaupunkia.
 Livanátes
 Koordinaatit: 38°42′36″N, 23°2′59″E 
Valtio:  Kreikka
Hajautetun hallinnon alue:  Thessalia jaKeski-Kreikka
Alue:  Keski-Kreikka
Alueyksikkö:  Fthiotis
Kunta:  Lokroí
Hallinto:  
 – Asutustyyppi:  kaupunki
 – Kallikrates-koodi:  2704020101
Väkiluku (2011):  2 559
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Livanátes (kreik. Λιβανάτες) on Kreikan kaupunki, joka kuuluu hallinnollisesti Lokroín kuntaan, Fthiotiin alueyksikköön ja Keski-Kreikan alueeseen. Se muodostaa oman kaupunkiyhdyskuntansa (Δημοτική Κοινότητα Λιβανατών, Dimotikí Koinótita Livanatón). Kaupungin väkiluku on 2 559 (vuonna 2011).
Livanátesin satamaa.
Livanátesin pieni kaupunki sijaitsee lähellä Pohjoisen Euboianlahden rantaa noin kahdeksan kilometriä koilliseen Lokroín kunnan keskuksesta Atalántista. Kaupungin ja rannikon välistä kulkee A1-valtatie.
Antiikin aikana lähellä sijaitsi Kynoksen kaupunki. Nykyinen kaupunki kuului aiemmin Dafnoúsian kuntaan ja vuodesta 2011 lähtien Lokroín kunnan Dafnoúsian kunnallisyksikköön. Kaupunki oli lakkautetun Dafnoúsian kunnan kuntakeskus.
Aiheesta muualla

Kuvia tai muita tiedostoja aiheesta Livanátes Wikimedia Commonsissa
Nicolai Müller

| 0 | 1 | 2 | 3 |
| --- | --- | --- | --- |
 Nicolai Müller elokuussa 2013.
Henkilötiedot
Syntymäaika: 25. syyskuuta 1987 (ikä 37)
Syntymäpaikka: Lohr am Main, Baijeri, Saksa
Pelipaikka: keskikenttäpelaaja
Pituus: 173 cm
Seura
Seura: Western Sydney Wanderers
Junioriseurat
–1998: TSV Fernfeld
1998–2003: Eintracht Frankfurt
2003–2006: SpVgg Greuther Fürth
Seurat
| Vuodet | Seura | O | (M) |
| 2006–2007 | SpVgg Greuther Fürth II | 66 | (15) |
| 2007–2011 | SpVgg Greuther Fürth | 69 | (13) |
| 2009 | → SV Sandhausen | 18 | (5) |
| 2011–2014 | 1. FSV Mainz 05 | 81 | (21) |
| 2014–2018 | Hamburger SV | 84 | (17) |
| 2018–2019 | Eintracht Frankfurt | 7 | (2) |
| 2019 | → Hannover 96 | 14 | (3) |
| 2019– | Western Sydney Wanderers | 1 | (0) |
Maajoukkue
| 2013 | Saksa | 2 | (0) |
 Seurajoukkueuran tilastot kattavat vain kansalliset sarjat, päivitetty 2. marraskuuta 2019.  Maajoukkueuran tilastot päivitetty 2. marraskuuta 2019.
Nicolai Müller (s. 25. syyskuuta 1987 Lohr am Main, Saksa) on saksalainen jalkapalloilija, joka edustaa australialaista Western Sydney Wanderersia.
Müller aloitti uransa TSV Fernfeldin, Eintracht Frankfurtin ja SpVgg Greuther Fürthin juniorijoukkueissa. Ammattilaisuransa hän aloitti SpVgg Greuther Fürthissa, jonka kakkosjoukkueeseen hän siirtyi vuonna 2006 ja edustusjoukkueeseen vuonna 2007. Vuonna 2009 hän oli lainapelaajana SV Sandhausenissa. Vuonna 2011 hän siirtyi 1. FSV Mainz 05:een ja samalla 1. Bundesliigaan. Hamburger SV:ssä hän pelasi vuosina 2014–2018. Hän kuului Eintracht Frankfurtin miehistöön kaudella 2018–2019 mutta pelasi enemmän lainalla Hannover 96:ssa. Lokakuussa 2019 hän siirtyi australialaisseura Western Sydney Wanderersiin.
Linjaliikenne Muurinen

| Linjaliikenne Muurinen Oy |
| --- | --- |
Yritysmuoto:  osakeyhtiö
Perustettu:  1966
Perustaja:  Antti Muurinen
Toimitusjohtaja:  Pasi Muurinen
Kotipaikka:  Turku, Suomi
Kotisivu:  Kotisivut
Infobox OKVirheellinen NIMI-arvo: 
Linjaliikenne Muurinen Oy on turkulainen linja-autoyritys.
Historia

Vuonna 1966 Turussa oli kaksi linja-autoliikennettä hoitavaa yhtiötä, Turun kaupungin liikennelaitos ja yksityisten linja-autoilijoiden TLO, jolla oli tullut myyntiin Einar Westmannin osuus. Linja-autoista kiinnostunut Antti Muurinen osti sen yhdessä Veikko Rantalan kanssa. Kaupan mukana tuli Vanaja-merkkinen linja-auto. Toiminta alkoi 1.2.1966 linjoilla 1 ja 6. Pian hankittiin toinen, uudempi auto Nurmijärven linja-autoyhtiöltä. Joulukuussa aloitettiin uudella linjalla Kauppatori–Suikkila.
Vuonna 1969 Veikko Rantala jäi pois yhtiöstä, ja Antti Muurinen jäi omistajaksi yksin. Seuraavana vuonna ostettiin Armas Aaltosen puoliosuus vanhan hautausmaan linjasta. Vuonna 1971 hankittiin ensimmäinen uusi, Autokorin valmistama linja-auto. Vuonna 1977 ostettiin Aarne Alisen puoliosuus ja kaupan mukana kaksi autoa. Hirvensalosta vuokrattiin huolto- ja tallipaikka.
Vuonna 1981 yrityksen toiminimi muutettiin Ky:ksi ja merkittiin kaupparekisteriin. Samana vuonna alettiin rakentaa omaa toimitilaa Orikedolle.
Vuonna 1985 Pasi Muurisesta tuli vakituinen työntekijä ja vuotta myöhemmin hänen vaimostaan. Heistä tuli vastuullisia osakkaita vuonna 1990.  Antti Muurinen Ky muuttui vuonna 1995 osakeyhtiöksi, ja Pasi Muurisesta tuli toimitusjohtaja. Antti Muurinen siirtyi hallituksen puheenjohtajaksi. Vuonna 2001 Antti Muurinen sai Turun kaupungilta Joukkoliikenne 100 vuotta -mitalin. Samana vuonna yrityksen nimi muuttui muotoon Linjaliikenne Muurinen Oy.
Kalusto

Kalusto koostuu matalalattiabusseista, pikkubusseista ja 36-66-paikkaisista turistibusseista.
Kuvia

Volvo 9700
Volvo 8700
Aiheesta muualla

Kuvia Linjaliikenne Muurisen busseista Bussidata-sivustolla
Nicolai Herrmann

Nicolai Wilhelm Herrmann (11. joulukuuta 1889 Riika – 29. tammikuuta 1953 Kööpenhamina) oli suomalainen  yritysjohtaja, joka sai kauppaneuvoksen arvonimen.
Herrmannin vanhemmat olivat liikemies Wilhelm Martin Herrmann ja Sophie Elisabeth Meisch. Herrmann tuli ylioppilaaksi Riiassa 1906 ja teki opintomatkoja useisiin Keski-Euroopan maihin ja Skandinaviaan. Hän oli harjoittelija huolinta-, laivanvarustus- ja pankkiiriliikkeissä Riiassa 1906–1912, Kymin Oy:n kirjeenvaihtaja 1912–1918, kirjeenvaihto-osaston päällikkö 1918–1919, avustava myyntipäällikkö 1919–1921, myyntipäällikkö ja johtaja 1921–1950, sekä Suomen Paperitehtaitten Yhdistyksen edustaja Tanskassa 1951–1953. Suomen kansalainen Herrmann oli vuodesta 1937. Hän sai kauppaneuvoksen arvonimen 1949.
Newport (Shropshire)

| Newport |
| --- | --- |
 Pyhän Nikolauksen kirkko Newportin keskustassa.
 Vaakuna
 fiNewport 
 52°46′08″N, 2°22′44″W 
Valtio:  Yhdistynyt kuningaskunta
Osa:  Englanti
Hallintoalue:  Länsi-Midlands
Kreivikunta:  Shropshire
Maantiede
Kokonaispinta-ala:  3,2 km²
Väestö
Väkiluku (2011):  12 741
Väestötiheys:  3 982 as./km²
 www.newportshropshire-tc.gov.uk 
Newport on vajaan 13 000 asukkaan maalaiskaupunki Shropshiren kreivikunnassa läntisessä Keski-Englannissa, Telford and Wrekinin yhtenäiskunnassa. Se sijaitsee noin 16 kilometriä Telfordista koilliseen ja 24 kilometriä Staffordista länteen. Kaupungin ympäristössä harjoitetaan karjanhoitoa ja maanviljelyä.
Newport perustettiin 1100-luvulla Henrik I:n valtakaudella, ja se tunnetaan poikkeuksellisen leveästä pääkadustaan. Monet kaupungin alkuperäisistä rakennuksista tuhoutuivat vuoden 1665 palossa, ja keskiaikaisista taloista on säilynyt vain muutamia, kuten Pyhän Nikolauksen kirkko 1100-luvulta ja kaupungintalo 1400-luvulta. Suurin osa taloista onkin yrjöjenaikaisia tai regencytyylisiä. Kuusi kilometriä kaupungista etelään on vuonna 1145 perustetun Lilleshallin luostarin rauniot.
Aiheesta muualla

Kuvia tai muita tiedostoja aiheesta Newport (Shropshire) Wikimedia Commonsissa
Nicolai Weichel

| Nicolai Weichel> Henkilötiedot |
| --- | --- |
Syntynyt: 6. marraskuuta 1997 (ikä 26) Hørsholm, Tanska
Kansalaisuus:   Tanska
Jääkiekkoilija
Pelipaikka:  puolustaja
Maila:  vasen
Pituus:  185 cm
Paino:  92 kg
Seura
Seura:  Odense Bulldogs
Sarja:  Metal Ligaen
Pelaajaura
Pääsarjaura:  2014–
NHL-varaus:  ei varattu
Nicolai Højer Weichel (s. 6. marraskuuta 1997 Hørsholm, Tanska) on tanskalainen jääkiekkoilija, pelipaikaltaan puolustaja. Weichel on Rungsted IK:n kasvatti.
Weichel teki debyyttinsä aikuisten tasolla Rungsted IK:n riveissä Tanskan 2. sarjatasolla kaudella 2012-2013. Tämän jälkeen hän suuntasi seuraavaksi kaudeki Ruotsiin Malmö IF:n U18-joukkueeseen josta palasi seuraavan kauden alussa takaisin Rungstediin. Rungstedissa Weichel pelasi kauden 2016-2017 loppuun ja suuntasi sen jälkeen Herning Blue Foxiin. Herningistä Weichel siiryi kaudelle 2021-2022 Odense Bulldogsiin.
Maajoukkueessa Weichel edusti Tanskaa alle 18-vuotiaiden MM-turnauksissa 2014 ja 2015. Jälkimmäisenä vuonna Tanska pelasi ikäluokan divisioona 1A:ssa. 2016 Weichel pelasi alle 20-vuotiaiden MM-kisoissa ja kuudessa miesten maaottelussa. Miesten otteluissa hänelle ei kertynyt tilastomerkintöjä. Toistaiseksi ainoan kerran Weichel on ollut miesten MM-joukkueessa keväällä 2017, jossa hänen kisapassiaan ei kuitenkaan leimattu eikä hänelle näin kertynyt otteluita turnauksessa.
Nicolai Kiær

| Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Mitalit> Maa:   Norja.Miesten voimistelu. Olympialaiset  | Maa:   Norja> Miesten voimistelu. |
| --- | --- | --- | --- |
|  Hopeaa | Lontoo 1908 | joukkuekilpailu |  |
Nicolai Kiær (2. huhtikuuta 1888 Oslo – 29. toukokuuta 1934 Oslo) oli norjalainen voimistelija. Hän kilpaili vuoden 1908 kesäolympialaisissa Lontoossa, jossa hän oli mukana saamassa hopeaa joukkuekilpailussa.
Hän kuoli hukkumalla toukokuussa 1934.
Natalie Woodin filmografia

Natalie Wood roolissaan Etsijät -elokuvan trailerissa.
Tämä on yhdysvaltalaisen näyttelijän Natalie Woodin filmografia.
Televisioelokuvat

| Vuosi | Alkuperäinen nimi | Suomenkielinen nimi | Rooli | Huomioita |
| --- | --- | --- | --- | --- |
| 1973 | The Affair | Rakastunut nainen | Courtney Patterson |  |
| 1976 | Cat on a Hot Tin Roof | Kissa kuumalla katolla | Maggie | alkuperäinen versio 1958 |
| 1979 | The Cracker Factory | Nainen, joka murtui | Cassie Barrett |  |
| 1980 | The Memory of Eva Ryker |  | Eva/Claire Ryker |  |
Televisiosarjat

| Vuosi | Alkuperäinen nimi | Suomenkielinen nimi | Rooli | Huomioita |
| --- | --- | --- | --- | --- |
| 1979 | From Here to Eternity | Täältä ikuisuuteen | Karen Holmes | minisarja, alkuperäinen elokuva versio 1953 |
Naksutinkoulutus
Kirjallisuutta

Kirjoja naksutinkoulutuksesta:
Pryor, Karen: Naksutinkoulutusta kissoille
Pryor, Karen: Naksutinkoulutusta koirille
Pryor, Karen: Koira ja delfiini
Lankan luterilainen kirkko

| Lankan luterilainen kirkko |
| --- | --- |
Suuntautuminen:  Luterilaisuus
Teologia:  tunnustuksellinen luterilaisuus
Johtaja:  Govindan Nadaraja
Yhteistyötahoja:  Kansainvälinen luterilainen neuvosto   Luterilainen maailmanliitto
Toiminta-alue:  Sri Lanka
Jäseniä:  5 324
Infobox OKVirheellinen NIMI-arvo: 
Lankan luterilainen kirkko on luterilainen kirkko, joka toimii Sri Lankassa Aasiassa. Kirkon jäsenmäärä on 5 324.
Nykytilanne

Kirkko kuuluu tunnustukselliseen luterilaiseen Kansainväliseen luterilaiseen neuvostoon. Lisäksi se on ollut vuodesta 2001 lähtien Luterilaisen maailmanliiton jäsen.
Lankamaa

Lankamaa on keskisuuri kylä Laukaan kunnassa Keski-Suomessa. Lankamaa liitettiin Laukaan kuntaan vuonna 1967. Sitä ennen Lankamaa kuului Hankasalmen kuntaan. Lankamaan kylä rajoittuu kolmeen järveen: idässä Kynsivesi, etelässä Leivonvesi ja lännessä Kuusvesi.
Lankamaan harjualue on luokiteltu valtakunnallisesti merkittäväksi alueeksi, kun otetaan huomioon alueen geologiset, biologiset ja maisemalliset arvot sekä luonnontilaisuuden säilyneisyys.
Lastenkirja Kappasivai-karhun seikkailut sijoittuvat Lankamaalle. Kirjasarjan on kirjoittanut Päijänne-liikkeen toinen johtohahmo Martti Muurikainen. Myös rallin nelinkertaisen maailmanmestarin Juha Kankkusen kotitila sijaitsee Mannilassa, Lankamaalla.
Lankamaalta löytyvät myös Lankavuori, Lankalahti, Lankalampi ja Lankajärvi. Lankamaalla on toimiva kyläseura. Lankamaalla on ajettu useasti Suomen rallin erikoiskoe.
Historia

Lankamaalla on ollut asutusta ainakin 1500-luvulta lähtien. Lankamaa kuului aiemmin Hankasalmen kuntaan, kunnes 1. tammikuuta 1967 Lankamaa liitettiin Laukaan kuntaan. Samalla Lankamaan koulupiiriin liitettiin osa Simunan kylästä sekä Kuusvedenranta.
Nakuru

| Nakuru |
| --- | --- |

 Nakuru
 Koordinaatit: 0°18′0″S, 36°4′0″E 
Valtio:  Kenia
Piirikunta:  Nakurun piirikunta
Korkeus:  1 500 m
Väkiluku (2009):  286 411
Infobox OKVirheellinen NIMI-arvo: 
Nakuru on Nakurun piirikunnan pääkaupunki Keniassa. Kaupungin asukasluku on vajaa 300 000 ja voimakkaassa kasvussa. Nakuru on Kenian neljänneksi suurin kaupunki ja sijaitsee Nairobin luoteispuolella noin 1 500 metrin korkeudessa merenpinnasta. Sen lähellä on Nakurujärven kansallispuisto.
Aiheesta muualla

Kuvia tai muita tiedostoja aiheesta Nakuru Wikimedia Commonsissa
Nescafé

| Nescafé |
| --- | --- |

Tuotetyyppi:  kahvi
Omistaja:  Nestlé
Alkuperämaa:  Sveitsi
Perustettu:  1938
Markkina-alueet:  maailmanlaajuinen
Kotisivu:  nescafe.com
Infobox OKNimi-testi OK: 
Nescafé-kahvipakkauksia
Nescafé on elintarvikevalmistaja Nestlén omistama kahvimerkki.
Historia

Nescafén tarina alkoi 1930-luvulla, kun Brasilian hallitus kysyi elintarvikevalmistaja Nestléltä, olisiko mahdollista valmistaa kahvia, johon tarvitsisi vain lisätä kuuma vesi.[lähde? ] Nestlén kahvivastaava Max Morgenthaler ryhtyi tutkimaan asiaa ja keksi seitsemän vuoden laboratoriotutkimusten jälkeen, miten brasilialaisista kahvipavuista saatiin murukahvia. Nimi Nescafé, joka on Nestlén ja cafén yhdistelmä, julkistettiin Sveitsissä 1. huhtikuuta 1938.
Nescafé Suomessa

Nescafé on Suomen selvästi suurin murukahvimerkki.[lähde? ] Nescafén tuotevalikoimaan kuuluu tavallisten murukahvien lisäksi runsaasti espressopohjaisia erikoiskahveja. Nescafén markkinaosuus Suomessa kotiin ostetusta kahvista on 8 % arvossa.[lähde? ] Nescafé varusti ensimmäisenä kahvimerkkinä Suomessa tuotteensa ”luontaisesti runsaasti antioksidantteja” -merkinnällä. Kahvin on todistettu sisältävän jopa enemmän antioksidantteja kuin vihreän teen.
Tuotteet

Nescafé Kulta
Nescafé Partners Blend (Reilun kaupan kahvi)
Nescafé Original
Nescafé Espresso
Café au Lait
Ice Coffee
Latte Macchiato
Café au Chocolat
Cappuccino
Aiheesta muualla

Kuvia tai muita tiedostoja aiheesta Nescafé Wikimedia Commonsissa
Network 10

| Network 10 |
| --- | --- |
Lähetykset alkoivat:  1. elokuuta 1964
Omistaja:  ViacomCBS
Kuvaformaatti:  576i (SD) 1080i (HD)
Katsojaosuus:  17.4% (2018, )
Tunnuslause:  Now You're Talking
Maa:   Australia
Pääkonttori:  Sydney, Uusi Etelä-Wales
Aiemmin:  Independent Television System (1965–1970),  The 0–10 Network (1970–1980), 10 TV Australia (1989–1991), Network Ten (1980–89; 1991-2018)
Rinnakkaiskanava(t):  10 Bold 10 Peach 10 Shake TVSN Spree TV
Kotisivu:  10play.com.au
Infobox OKNimi-testi OK: 
Network 10 (puhekielessä Channel 10 tai pelkästään 10) on yksi Australian kolmesta suuresta kaupallisesta televisiokanavasta. Se aloitti lähetyksensä 1. elokuuta 1964 nimellä Independent Television System. Network 10 omistaa paikallisia televisioasemia Sydneyssä, Melbournessa, Brisbanessa, Adelaidessa ja Perthissä, ja sen lähetykset kattavat lähes koko maan.
Network 10:n ohjelmia ovat muun muassa MasterChef Australia, The Biggest Loser ja Rantavahdit. Se esittää myös ulkomaalaisia, lähinnä yhdysvaltalaisia, ohjelmia, kuten Simpsonit ja NCIS Rikostutkijat.
Katsojaluvuiltaan Network 10 on Australian kolmanneksi suurin televisiokanava Nine Networkin ja Seven Networkin jälkeen.
Kanavan omistaa Ten Network Holdings, joka kuuluu yhdysvaltalaiseen ViacomCBS-konserniin.
Aiheesta muualla

Kanavan kotisivut (englanniksi)